
  Til Vanessa


  KAPITTEL 1


  MOSKVA KAN VÆRE kald og hard om vinteren. men det store, gamle huset på Tverskoj-bulevarden hadde alltid virket uberørt av akkurat dette, slik det hadde virket uberørt av så mye opp gjennom årene.


  Mens brødkøene fylte gatene under tsarveldet, hadde det store huset kaviar. mens resten av Russland sto skjelvende i vinden fra Sibir, hadde dette huset peisild og gassbluss i alle rom. Og da annen verdenskrig var over og byer som Leningrad og Berlin ikke var annet enn murbrokker og vaklende vegger, trengte innvånerne i det store huset på Tverskojbulevarden bare å løfte hammeren og slå inn én enkelt spiker til et bilde på avsatsen ved toppen av trappen – for å markere slutten på en lang krig.


  Bildet var lite, kanskje ikke mer enn tjue ganger tjuefem centimeter. Penselstrøkene var lette, men omhyggelige. Og motivet, et landskap i nærheten av Provence, var en gang i tiden høyt elsket av kunstneren Cézanne.


  Ingen i huset snakket om hvordan bildet hadde havnet der. ikke et eneste medlem av staben ba noen gang husets herre, en høytstående sovjetisk embetsmann, om å fortelle om bildet eller hva slags dåder han måtte ha utført på slagmarken eller andre steder for å gjøre seg fortjent til en så overdådig belønning. Alle visste at det ikke ble fortalt historier i huset på Tverskoj-bulevarden. Uuansett var krigen over. Nazistene hadde tapt. Og seierherrene rådde over krigsbyttet.


  Eller som i dette tilfellet, maleriene.


  Med tiden falmet tapetene, og snart var det bare noen få som husket mannen som brakte maleriet hjem fra det nylig frigjorte Øst-Tyskland. Ingen av naboene våget å hviske bokstavene K-G-B. Blant de gamle sosialistene og de nye kjendisene som strømmet til fest gjennom de åpne dørene, var det ingen som våget å nevne den russiske mafiaen.


  Og bildet ble hengende på veggen, musikken spilte videre, og festen fortsatte mens gjenlyden ute på gaten svant hen i den kalde natteluften.


  Festen første fredag i februar var en veldedighetstilstelning – skjønt ingen helt visste hvilket formål eller hvilken organisasjon det gjaldt. Det spilte ingen rolle.


  De samme menneskene sto på gjestelisten. Den samme kokken laget den samme maten. mennene røkte de samme sigarene og drakk den samme vodkaen. og selvsagt hang det samme bildet på toppen av trappen og skuet ned på festdeltakerne.


  Men én av gjestene var faktisk ikke den samme. Da hun oppga et navn fra listen til dørvakten,


  snakket hun russisk med en ørliten aksent. Da hun overlot kåpen sin til en stuepike, var det visst ingen som lot seg merke med at den var altfor lett for en som hadde tilbrakt lang tid i moskva-vinteren. Hun var for liten – det svarte håret rammet inn et ansikt som på alle måter var for ungt. Kvinnene så henne passere og tok mål av konkurrenten. mennene la knapt merke til henne mens hun småspiste og nippet til glasset og ventet til det ble sent og folk ble brisne. Da tiden omsider var inne, var det ikke en sjel som så jenta med den myke, bleke huden gå opp trappen og hekte bildet ned fra spikeren det hang på. hun gikk bort til vinduet.


  Og hoppet.


  Og verken huset på Tverskoj-bulevarden eller innvånerne fikk noen gang se jenta eller bildet igjen.


  KAPITTEL 2


  INGEN BESØKER MOSKVA i februar bare for moro skyld.


  Kanskje var det derfor tolleren kikket så nøye på den uvanlig kortvokste tenåringsjenta i køen bak forretningsfolkene og utvandrerne som ankom New York denne dagen, på flukt fra den russiske vinteren.


  «Hvor langt var oppholdet?» spurte tolleren.


  «Tre dager,» svarte jenta.


  «Har du noe å fortolle?» Tolleren senket hodet og gransket jenta over kanten på de halvmånefor­ mede brilleglassene. «Har du noe med deg hjem, vennen?»


  Jenta lot til å tenke seg om før hun ristet på hodet.


  «Nei.»


  Da kvinnen spurte: «Reiser du alene?» virket hun mindre som en pliktoppfyllende statsansatt enn en mor som var bekymret over at ei så ung jente skulle reise så langt alene.


  Men jenta virket helt avslappet da hun smilte og svarte: «Ja.»


  «Gjaldt reisen forretninger eller fornøyelse?» spurte kvinnen og flyttet blikket mellom det lyseblå fortollingsskjemaet og de klare, blå øynene til jenta.


  «Fornøyelse,» svarte den unge jenta. hun fant frem passet sitt. «Jeg skulle i et selskap.»


  



  Hun hadde nettopp landet i New York, men idet Katarina Bishop gikk gjennom ankomsthallen denne lørdagsettermiddagen, kunne hun ikke hindre tankene i å vandre til alle stedene hun hadde igjen å reise til.


  Det fantes en Klimt i Kairo, en riktig fin Rembrandt som visstnok var gjemt i en hule i de sveitiske Alpene, og en statue av Bartolini som sist var blitt sett et sted i utkanten av Buenos Aires. Alt i alt var det minst et halvt dusin jobber som ventet, og Kats tanker vandret gjennom dem som en labyrint. Men likevel var det jobbene hun ikke visste om – de stjålne skattene ingen hadde funnet ennå – som veide tyngst. Hun minnet seg selv på at nazistene hadde trengt en hel hær for å stjele dem alle. men hun var bare ei jente – én tyv. Hun ble utmattet ved tanken på at det kunne ta et helt liv å stjele dem alle tilbake.


  Da hun gikk ut på den lange rulletrappen og begynte på turen nedover, var Kat helt intetanende om den høye, bredskuldrete gutten bak seg til hun kjente vekten av vesken bli løftet forsiktig av skulderen sin. Hun snudde seg og så opp, men smilte ikke.


  «Jeg håper du ikke prøver å stjele den,» sa hun.


  Gutten trakk på skuldrene og strakte seg etter den lille trillekofferten ved føttene hennes. «Det ville jeg aldri våge.»


  «For jeg er veldig flink til å skrike.»


  «Det tviler jeg ikke på.»


  «Jeg er flink til å slåss også. Kusinen min har gitt meg en neglefil … den er nesten som en springkniv.»


  Gutten nikket langsomt. «Jeg skal huske det.»


  Da de nådde bunnen av rulletrappen, gikk Kat ut på det jevne gulvet og innså hvor sinnssykt – og usannsynlig sløvt – det var at hun ikke hadde sett gutten som alle andre kvinner i ankomsthallen stirret åpenlyst på. Det var ikke fordi han var kjekk (skjønt det var han). Det var ikke fordi han var vel­ stående (skjønt det heller ikke lot seg nekte). Det var rett og slett noe ved W.W. Hale V – en selvsikkerhet som Kat visste ikke kunne kjøpes for penger (og ganske sikkert aldri lot seg stjele).


  Hun lot ham bære bagasjen. Hun protesterte ikkje da han kom så nær at skulderen hennes rørte ved ermet på den tunge ullfrakken hans. Men utover det rørte de ikke hverandre. Han så ikke engang på henne da han sa: «Jeg kunne ha sendt mitt eget jetfly.»


  «Du skjønner» – hun kikket opp på ham – «jeg prøver å samle reisepoeng.»


  «Vel, når du sier det på den måten …» Brøkdelen av et sekund senere så Kat passet sitt dukke opp som ved et trylleslag i Hales hender. «Så, hvordan var Moskva, frøken … McMurray?» Han kikket på henne. «Du ser ikke ut som du heter Sue.»


  «Det var kaldt i moskva,» svarte Kat.


  Han bladde videre i passet og gransket stemplene.


  «Og Rio?»


  «Varmt.»


  «Og …»


  «Jeg trodde far og onkel Eddie hadde tilkalt deg til Uruguay?» Hun stanset brått.


  «Paraguay,» rettet han. «og det var mer en invitasjon enn en innkalling. Jeg måtte dessverre takke nei. Uansett hadde jeg skikkelig lyst til å slå meg vei inn i et herskapshus med halve det tidligere KGB og stjele noe.» han trakk et langt sukk. «Synd at eg aldri ble invitert.»


  Kat så på ham. «Det var mer snakk om å prateseg vei.»


  «Synd og skam.» Hale smilte, men Kat merket ikke mye varme i gesten. «Du vet, jeg har fått høre at jeg virkelig kler smoking.»


  Kat visste det godt. Hun hadde vært til stede da hennes kusine Gabrielle fortalte ham det. Men Kat visste at dette ikke egentlig handlet om smoking.


  «Det var en lett jobb, Hale.» Kat husket den kalde vinden i håret da hun sto i det åpne vinduet. Hun tenkte på den tomme spikeren som sikkert ikke var blitt oppdaget før morgenen etter, og måtte le. «Det var altfor lett. Du ville ha kjedet deg.»


  «Ja visst,» sa han. «For lett og kjedelig er to av de ordene jeg oftest forbinder med KGB.»


  «Jeg klarte meg fint, Hale.» Hun strakte seg etter ham. «Jeg mener det. Det var en enmannsjobb. Jeg ville ha ringt deg om jeg trengte hjelp, men …»


  «Du trengte vel ikke hjelp, da.»


  «Familien er i Uruguay.»


  «Paraguay,» rettet han.


  «Familien er i Paraguay,» sa Kat høyere, men så kjente hun at hun ble stille. «Jeg trodde du var hos familien.»


  Han tok et skritt mot henne, strakte seg ut og lot passet gli ned i jakkelommen hennes, rett over hjertet. «Det ville være synd om du mistet dette.»


  Han begynte å gå, og Kat så de store glassdørene gli opp. hun skuttet seg mot den iskalde vinden, men hale virket immun mot kulden. han snudde seg og ropte: «Så – en Cézanne, hva?»


  Hun holdt to fingre noen centimeter fra hverandre. «Bare en liten en … Weatherby?» gjettet hun, men Hale bare lo. I det samme svingte en lang, svart bil inn til fortauskanten. «Wendell?» gjettet Kat videre mens hun småløp for å ta ham igjen. hun smatt mellom gutten og bilen, og mens hun sto der med ansiktet hans bare noen centimeter fra sitt eget, virket sannheten om hva W-ene i navnet hans sto for, fullstendig uten betydning. Årsakene til at hun hadde jobbet hele vinteren, var i ferd med å drive bort med vinden.


  Hale er her.


  Men så lirket han seg nærmere – mot henne og mot en grense som ikke kunne krysses uten konsekvenser – og Kat kjente hjertet endre rytme.


  «Unnskyld,» sa en mørk stemme. «Unnskyld, frøken.»


  Det tok et øyeblikk før Kat omsider oppfattet ordene og flyttet seg tilstrekkelig til at mannen kunne strekke seg etter døren. han hadde grått hår, grå øyne og grå ullfrakk, og for Kat fremsto han dels som butler, dels som sjåfør og dels helt bokstavelig som en mann av stål.


  «Du har savnet meg, har du ikke, Marcus?» spurte hun idet han tok bagasjen hennes og bar den til det åpne bagasjerommet med uanstrengt eleganse.


  «Så avgjort,» sa han med en kraftig britisk aksent Kat forlengst hadde gitt opp å plassere nøyaktig. Så lettet han på hatten og avsluttet: «Velkommen hjem, frøken.»


  «Ja, Kat,» sa Hale langsomt. «Velkommen hjem.» Bilen var utvilsomt varm. Veiene til onkel Eddies bygård og Hales landsted var fri for snø og is, og de to kunne ha vært i hus på et trygt og varmt sted på mindre enn en time.


  Men Marcus’ hånd nølte på dørhåndtaket et sekund for lenge. Kats femten år som onkel Eddies grandniese og Bobby Bishops datter hadde skjerpet sansene hennes litt for mye. Og vinden blåste i akkurat riktig retning og var perfekt egnet til å bære med seg ordet da en stemme ropte: «Katarina!»


  



  Gjennom hele Kats liv fantes det bare tre mennesker som regelmessige brukte det fulle fornavnet hennes. En av dem hadde en stemme som var mørk og gret­ ten, og akkurat nå ga han ordrer i Paraguay. Eller Uruguay. En hadde en stemme som var myk og snill, og han var i Warszawa for å studere en lenge savnet Cézanne og legge planer for å få den hjem. Men det var den siste stemmen Kat fryktet idet hun vendte seg brått bort fra bilen, for når alt kom til alt, tilhørte den siste stemmen en mann som høyst sannsynlig hadde lyst til å drepe henne.


  Kat stirret langsetter den lange raden av drosjer som tok opp passasjerer, og reisende som hilste og klemte hverandre. Hun ventet. Hun speidet. Men ingen av disse tre menneskene kom til syne.


  «Katarina?»


  En kvinne kom gående mot henne. Hun hadde hvitt hår og vennlige øyne, en lang tweedkåpe og et håndstrikket skjerf rundt halsen. Den unge mannen ved siden av henne hadde armen rundt kvinnens skuldre, og de to beveget seg sakte – som om Kat var laget av røyk og når som helst kunne drive bort med vinden.


  «Er du den berømte Katarina Bishop?» spurte kvinnen med vidåpne øyne. «Er du jenta som ranet Henley-galleriet?»


  KAPITTEL 3


  I STRENG TEKNISK forstand hadde ikke Katarina Bishop ranet Henley-galleriet – og det hadde ingen av de andre i mannskapet hennes heller. Hun var simpelthen en av en gruppe tenåringer som hadde spasert inn på verdens best bevoktede museum noen måneder tidligere og tatt med seg fire malerier som ikke var Henleys eiendom. Maleriene ble aldri nevnt i forsikringspapirene. De sto aldri i katalogene. Henley hadde aldri betalt et øre for maleriene, så selv mens Kat personlig bar et av dem (en Rembrandt) ut gjennom museets dører, brøt hun ikke en eneste lov. (En formalitet som var blitt bekreftet av onkel Marco – et familiemedlem som en gang tilbrakte atten måneder med å utgi seg for å være føderal dommer et sted i Minnesota.)


  Derfor var det helt uten å nøle at Kat så på kvinnen og sa: «Jeg beklager. De er blitt feilinformert.»


  «Er du Katarina Bishop?» spurte kvinnens ledsager, og skjønt Kat aldri hadde møtt ham før, hadde hun hørt spørsmålet og tonefallet svært ofte siden sist desember.


  Det lå i spørsmålet at jenta som planla henley­ jobben, burde ha vært høyere. Hun burde ha vært eldre, klokere, sterkere, raskere og i det hele tatt sim­ pelthen mer enn den kortvokste jenta som sto foran dem.


  «Den berømte Katarina Bishop …» Mannen tok en pause mens han lette etter ordene. Så hvisket han: «Tyven?»


  Det var faktisk ikke noe enkelt spørsmål å svare på. Å stjele – selv med de edleste og verdigste hensikter – var tross alt ulovlig. Om man skulle dømme etter aksenten deres, var de dessuten engelske fremmede, og England var hjemlandet til Henley-galleriet, Henleys styre og ikke minst Henleys forsikringsselskap.


  Men den viktigste grunnen til at Kat ikke kunne – eller ikke ville – svare, var at hun ikke lenger betraktet seg selv som en tyv. Kat var snarere en som returnerte tapt eiendom, en gjenfinningsspesialist. En høyst spesiell kriminell. Tross alt var den rettmessige eieren av statuen hun rappet i Rio, en dame som mistet besteforeldrene sine i Auschwitz. Maleriet fra Moskva ville snart være underveis til en nitti år gammel mann i Tel Aviv.


  Så nei, Katarina Bishop var ingen tyv, og det var derfor hun sa: «Jeg er redd dere tar meg for en annen,» og snudde seg igjen mot Hale og den lange, svarte limousinen.


  «Vi trenger din hjelp.» Kvinnen kom nærmere.


  «Jeg beklager,» sa Kat.


  «Vi ble fortalt at du er svært talentfull.»


  «Talent er overvurdert,» svarte Kat.


  Hun gikk nærmere bilen, men kvinnen grep henne i armen. «Vi kan betale!»


  Det fikk Kat til å stanse.


  «Jeg er redd dere virkelig har tatt meg for en annen.» Ett blikk fra Kat fikk Hale til å strekke seg etter bildøren. Kat var halvveis inne i bilen da kvinnen ropte: «Han sa at du … hjelper folk.» Stemmen hen nes sprakk, og den unge mannen tok et fastere grep rundt skuldrene hennes.


  «Bestemor, la oss dra. Vi skulle ikke ha trodd på ham.»


  «Hvem?» Ordet lød skarpere enn hun hadde ment, men Kat kunne ikke noe for det. Hun gikk ut av bilen. «Hvem ga Dem navnet mitt? Noen har sagt hvor De kunne finne meg, hvem var det?»


  «En mann …» mumlet kvinnen og lette etter ord.


  «Han var svært overbevisende. Han sa …»


  «Hva het han?» Hale tok et skritt nærmere den unge mannen, som var omkring åtte år eldre og fem centimeter høyere.


  «Han kom hjem til oss …» begynte mannen, men Kat hørte bare hviskingen til kvinnen.


  «Romani.» Hun trakk pusten dypt. «Han sa han het Visilij Romani.»


  KAPITTEL 4


  KANSKJE HAR DU aldri hørt navnet Visilij Romani. Inntil to forskjellige visittkort med dette navnet dukket opp på Henley-galleriet fire måneder tidligere, var det ukjent for de fleste. Kat hadde aldri hørt navnet før, men hun var fortsatt et svært ungt menneske i en meget gammel verden. Kat ville nok hevde at hun hadde blitt svært mye eldre siden da.


  Det var i hvert fall slik det føltes en time senere da hun satt ved siden av Hale på en rolig, liten kafé ikke langt fra onkel Eddies bygård på Brooklyn­siden av broen. Den gamle kvinnen og ledsageren hennes satt på den andre siden av båsen. Begge var tause og slitne og så ut som om de hadde reist svært, svært langt for å komme dit.


  Stedet var nesten tomt, men likevel kikket den unge mannen stadig over skulderen på servitrisen som tørket av bordene, og studenten som satt ved vinduet med hodetelefoner på, mens hun leste en boko m grunnlovsrett. Han gransket rommet med skarpe, brune øyne bak hornbrillene.


  Da han spurte: «Er dere sikre på at vi ikke burde dra til et mer skjermet sted?» hørtes han direkte redd ut.


  «Dette er skjermet nok,» svarte Hale.


  «Men …» begynte fyren, men så satte Kat albuene i bordet.


  «Hvem er dere, og hvorfor har dere lett etter meg?»


  «Mitt navn er Constance Miller, frøken Bishop,» sa den hvithårede kvinnen. «Eller får jeg lov til å bruke fornavn? Det føles som om jeg kjenner dere – deg og herr Hale.» Hun smilte til Hale. «Slikt et vak­ kert ungt par.» Kat vred seg på stolen, men den gamle kvinnen fortsatte. «Jeg har blitt noe av en beundrer.» Hun hørtes nesten svimmel ut, som om hele livet hennes hadde bestått av kakelotterier og Agatha Christie-romaner, og hun nå plutselig befant seg inne i en av dem.


  «Det jeg mener å si,» fortsatte kvinnen, «er at jeg gjerne vil du skal stjele noe for meg.»


  «Men bestemor, da.»


  «Å, Marshall,» sa kvinnen og klappet barnebarnet sitt på hendene, «de er profesjonelle.»


  Hale hevet øyenbrynene og flirte til Kat. Kat sparket ham og ga tegn til at kvinnen skulle fortsette.


  «Men bestemor, de er jo …» Han skottet over bordet og senket stemmen. «Barn.»


  «Du er tjuefem,» sa hun.


  «Hva har det med saken å gjøre?»


  Hun trakk på skuldrene. «For meg er dere barn alle sammen.»


  Kat hadde ikke lyst til å like denne kvinnen. Følelser får folk til å bli slurvete, ta sjanser. Gjøre tjenester. Så Kat tillot seg ikke å smile. I stedet konsentrerte hun seg om den ene tingen hun måtte ha rede på.


  «Hvordan møtte De Visilij Romani?»


  «Han kom på besøk i London for to uker siden. Han kjente til vår situasjon og sa at du …»


  «Hvordan så han ut?» Kat tok seg i å lene seg over bordet og presse seg nærmere det eneste mennesket hun noen gang hadde møtt som hadde sett Romani i øynene.


  Hva sa han? Ga han Dem noe, eller …»


  «Har du noen gang vært i Egypt, Katarina?» spurte den gamle kvinnen uten å vente på svar. «Jeg ble født der.» Nå smilte hun. «Å, det var et vakkert sted å vokse opp. Byene var så levende og ørkenene så store og vidstrakte – akkurat som havet, skjønner du. Vi sov under store, hvite nett og lekte i solen. Min far var en enestående mann. Sterk og modig og uredd,» sa kvinnen og hyttet med neven. «Han var arkeolog – han og min mor – og på den tiden … vel … på den tiden var Egypt det riktige stedet å være.»


  «Alt dette er jo fint, men jeg tror De sa noe om …» begynte Hale, men kvinnen bare fortsatte.


  «Enkelte så på sanden og solen og sa at det var et karrig, usivilisert land. Men foreldrene mine visste at det ikke er overflaten som teller. Sivilisasjon er ikke laget av sand – den er laget av blod. Foreldrene mine lette i årevis. Det raste kriger rundt dem, men de fortsatte å lete. De fikk barn, men de fortsatte å lete. Fortiden kalte på dem.» Blikket hennes ble fjernt. «Akkurat slik den kaller på meg nå.»


  Kat nikket og tenkte på skatter som var blitt stjå­ let mer enn et halvt århundre tidligere, malerier hun aldri hadde sett, og som hun lengtet etter å røre ved og holde i.


  «Bestemor,» sa Marshall stille mens han la hånden på kvinnens skulder, «kanskje du vil ha litt te?»


  «Jeg vil ikke ha te! Jeg vil ha rettferdighet!» Hun slo en skrøpelig knyttneve i bordet. «Jeg vil at den mannen skal miste steinen sin, akkurat slik foreldrene mine mistet alt de hadde!»


  «Stein?» sa Hale og rettet ryggen. «Hva slags stein?»


  Men fyren tok ingen notis av spørsmålet. «Hør nå, bestemor, hvis de beste advokatene i England ikke kan hjelpe oss, hva kan vel to barn …»


  «Barn som ranet Henley-galleriet,» la Hale til. Kat sparket ham under bordet en gang til.


  «… gjøre med saken?» avsluttet Marshall.


  «Foreldrene mine fant det, Katarina.» Brått strakte kvinnen frem hendene for å ta Kats tynne fingre i sine egne. «De fant det – ti mil fra Alexandria, bare et steinkast fra sjøen. De fant det – et av skattkamrene til den siste faraoen i Egypt.»


  «Den siste faraoen …» begynte Kat.


  Kvinnen sukket og hvisket: «Du kjenner henne kanskje bedre som Kleopatra.»


  Kat kjente at det begynte å prikke i fingrene, men hun visste ikke helt om det var kvinnens ord eller grep som gjorde henne nummen.


  «Å, det var et praktfullt syn. Kleopatra visste at imperiets dager var talte, så hun gjorde seg stor flid med å redde sine fineste skatter unna romerne. Kammeret var det største foreldrene mine noen gang hadde sett. Urner og statuer og gull … utrolig mye gull. Jeg husker at jeg lekte gjemsel med utgraverne mellom fjell av gull som var så høye at de like gjerne kunne ha vært laget av sand.»


  Hun åpnet håndvesken på fanget sitt og trakk frem et falmet svart-hvitt fotografi fra fôret. Hendene hennes virket ekstra skrøpelige mens hun holdt det og stirret ned på minnet.


  «Jeg har aldri vært lykkeligere,» sa kvinnen og holdt bildet frem for Kat og Hale som en offergave. Kat lente seg over det billige kafébordet og gransket bildet av ei ung jente i hvit kjole omgitt av skattene til en dronning.


  «Hva skjedde?» spurte Hale igjen.


  «Kelly … skjedde,» sa barnebarnet, og lyden av navnet var alt som skulle til for å fjerne smilet fra kvinnens ansikt.


  «Jeg kunne aldri fordra ham, og man bør alltid stole på barns instinkter,» sa hun og lo stille. «Men det vet dere sikkert allerede.»


  Kat nikket og sa: «Fortsett.»


  «Vel, foreldrene mine fant kammeret, og tre dager inn i arbeidet med å dokumentere funnet startet min brors fødsel før tiden. Det var forferdelig. Vi var nær ved å miste dem begge. men foreldrene mine hadde gjort sitt livs store funn, så de var lykkelige. min far hadde en ung assistent som fikk i oppgave å lede arbeidet mens mor kom til hektene igjen. To uker var foreldrene mine borte. To uker.» De siste ordene var bare en hvisking. «Vet dere hvor mye et liv kan for­ andre seg på to uker?»


  Kat kjente at Hale presset leggen sin mot hennes under bordet, men ingen av dem sa et ord. Det trengte de ikke.


  «Han tok alt sammen, frøken Bishop. i løpet av de to ukene min mor var døden nær, tok mine foreld­ res assistent alt de hadde arbeidet for gjennom et helt liv.»


  «Han tok æren for funnet?» gjettet Kat.


  «Verre,» sa kvinnen. «Hhan pakket ned alt og begynte å selge det. Ikke én gjenstand ble loggført. Ingenting ble nedskrevet eller undersøkt. Kunstgjenstandene ble lempet ombord på dampskip og fraktet over middelhavet. Historien ble solgt til høystbydende på en tid da verden betalte svært godt for kongers skatter. Eller dronningers, som i dette tilfellet.»


  Kvinnen fant frem et lommetørkle, men hun begynte ikke å gråte. I stedet gransket hun Kat og Hale og sa: «Foreldrene mine var diskrediterte og pengelense – gjort til latter for hele arkeologverdenen. Deres livs funn var borte – stjålet av det mennesket de hadde festet størst lit til.»


  «Men de hadde vel fortalt om funnet?» Hale gjorde ikke noe forsøk på å skjule mistroen i stemmen sin. «Noen måtte vel vite hva de hadde jobbet med, og hva de hadde funnet?»


  «Å, men det var et vilt sted, herr Hale. Det var farlige tider. Det var tyver overalt – gravrøvere, skattejegere. Ekte arkeologer var svært forsiktige med arbeidet sitt. hemmelighold var av største betydning.»


  «Men etterpå …» begynte Kat.


  Kvinnen stønnet. «Etterpå? Etterpå var de nedbrutte og utstøtte. Etterpå hadde de ikke annet igjen enn stoltheten og barna sine. Jeg, frøken Bishop … min bror og jeg var det eneste de bar med seg ut av sanden, og snart er jeg også støv.» Hun trakk pusten dypt, og de skrøpelige fingrene tok et fastere grep om lommetørkleet. «Det er for sent for foreldrene mine å få tilbake det som tilhørte dem. Men det er ikke for sent for Egypt å få det som tilhører Egypt.»


  Hun la håndflatene på bordet og lente seg fremover med et nytt alvor i øynene. Det var blikket til en kvinne med et formål – en plan.


  «Det finnes et museum i Kairo som vil ta imot steinen hvis jeg kan levere den til dem. De skulle ha fått den for et halvt århundre siden, men bedre sent enn aldri.» Så stanset hun. Det virket som om hun gransket Kat på nytt da hun sa: «Det må være en vidunderlig følelse å ta noe vakkert og bringe det til- bake til sitt rette hjem. Er du ikke enig, Katarina?»


  «Hva …» Kat ristet på hodet. «Hva har Visilij romani sagt om meg?»


  «At du stjeler ting.» Igjen lo kvinnen stille. Kat forsøkte å finne igjen noe av jenta fra bildet i blikket hennes, men det var for mye tid og sol og sand mel­ lom dem.


  Hale rettet seg opp på stolen. «Assistenten til foreldrene dine het Kelly?»


  Kvinnen smilte. «Ja.»


  «Oliver Kelly?» spurte Hale.


  Kvinnen lo igjen og gransket Kats øyne. «Ja, Katarina, grunnleggeren av verdens største auksjonsforretning var en feiging, en plyndrer … en tyv.»


  Utenfor falt det kaldt regn. Kat kunne høre regn­ dråpene treffe kafévinduene, og tankene gikk til Warszawa og uttrykket i Abiram Steins øyne mens han snakket om krig og nazister og malerier.


  «Se på bildet, Katarina.» Kvinnen skjøv fotografiet over bordet.


  «Det er et vakkert …»


  «Se nøyere.»


  Kelly. Egypt. Kleopatra. Ordene fylte rommet som duften av kaffe og lyden av regn. Kat kikket ned en gang til og så ei lita jente i en lang, hvit kjole, et overdådig utsmykket rom, to solbrune hender og den største edelsteinen Katarina Bishop noen gang hadde sett.


  «Er det …»


  «Ja.»


  «Så dette er …»


  Barnebarnet svelget. «Ja.»


  «Og dere vil at vi skal …»


  «Din venn herr Romani forsikret oss om at du er ypperlig kvalifisert. Hvis det er et spørsmål om finansiering, er jeg redd rettssakene har etterlatt oss ganske mye fattigere enn vi var, men vi har noen verdier vi kan omsette. Dette» – kvinnen grep en antikk medaljong som hang i et kjede rundt halsen hennes – «jeg kjenner en forhandler som vil gi meg correct


  fem hundre pund for det.»


  «Det er ikke snakk om penger,» sa Kat og ristet på hodet. «Det er bare at … du vil at vi skal finne og stjele Kleopatra-smaragden?»


  «Den berømte Kleopatra-smaragden?» la Hale til for å understreke.


  «Ja, nemlig.» Det var første gang barnebarnet smilte. «Den det hviler en forbannelse over.»

